**บทที่ ๕**

**การปฏิบัติขณะเกิดภัย**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**๕.๑ การเตรียมพร้อมรับสถานการณ์**

**การเฝ้าระวัง ติดตาม และการรายงานสถานการณ์**

แนวทางปฏิบัติ

๑. จัดเจ้าหน้าที่เฝ้าระวังและติดตามสถานการณ์ภัยตลอด 24 ชั่วโมง และประสานกำนัน ผู้ใหญ่บ้าน ผู้นำชุมชนหรือผู้นำหมู่บ้าน รวมทั้งอาสาสมัครแจ้งเตือนภัย เพื่อเตรียมพร้อมเฝ้าระวังและติดตามสถานการณ์ภัยอย่างต่อเนื่องและให้รายงานสถานการณ์การเกิดภัยมายังศูนย์อำนวยการป้องกันและบรรเทา สาธารณภัยองค์การบริหารส่วนตำบลบางโตนด โทรศัพท์หมายเลข ๐ ๓๒๗๔ ๑๒๗๙ **,** ๐ ๓๒๗๔ ๑๒๘๐

๒. รายงานสถานการณ์การเกิดภัยไปยังกองอำนวยการป้องกันและบรรเทาสาธารณภัยอำเภอ โพธาราม ทาง โทรศัพท์หมายเลข ๐ ๓๒๒๓ ๓๙๘๑ และกองอำนวยการป้องกันและบรรเทาสาธารณภัยจังหวัดราชบุรี โทรศัพท์หมายเลข ๐ ๓๒๓๓ ๒๕๗๑ ตามแบบรายงานเหตุด่วนสาธารณภัย

ผู้รับผิดชอบ

- สำนักปลัด (ผู้รับผิดชอบหลัก)

- กองช่าง

- ตำรวจ

- กำนัน/ผู้ใหญ่บ้าน/ผู้นำชุมชน

- คณะกรรมการป้องกันและบรรเทาสาธารณภัยหมู่บ้าน/ชุมชน

**การประเมินสถานการณ์**

แนวทางปฏิบัติ

๑. วิเคราะห์และประเมิน สถานการณ์การเกิดภัยเพื่อการตัดสินใจแก้ปัญหา โดยพิจารณาเรื่อง ความรุนแรง ระยะเวลาการเกิดภัย พื้นที่และประชาชนผู้ที่จะได้รับผลกระทบ ความอ่อนแอ เปราะบางและความสามารถของพื้นที่ในการรับภัย แนวโน้มการเกิดภัยซ้ำขึ้นอีก รวมถึงภัยที่เกิดตามมา (Secondary disaster) รวมถึงภัยที่มีความซับซ้อน ([*Complex Disasters*](http://www.emdat.be/result-disaster-profiles?period=1900%242011&disgroup=group&dis_type=%27Complex+Disasters%27%24Complex+Disasters&Submit=Display+Disaster+Profile)) เพื่อกำหนดแนวทางการตอบโต้ภัยและการแจ้งเตือนภัย

๒. กำหนดพื้นที่ที่อาจได้รับ ผลกระทบแบ่งเป็น 3 พื้นที่ พร้อมทั้งจัดเจ้าหน้าที่เข้าในพื้นที่เพื่อติดตามและเฝ้าระวังสถานการณ์อย่างต่อเนื่อง โดยแบ่งพื้นที่ได้รับผลกระทบออกเป็น 3 พื้นที่ ดังนี้

- พื้นที่ที่อาจได้รับผลกระทบรุนแรง (เฝ้าระวังและติดตามสถานการณ์อย่างใกล้ชิด)

- พื้นที่ที่อาจได้รับผลกระทบปานกลาง (เฝ้าระวังและติดตามสถานการณ์)

- พื้นที่ที่อาจได้รับผลกระทบน้อย (เฝ้าระวังและติดตามสถานการณ์)

ผู้รับผิดชอบ

- สำนักปลัด (ผู้รับผิดชอบหลัก)

- กองช่าง

- ตำรวจ

- กำนัน/ผู้ใหญ่บ้าน/ผู้นำชุมชน

- คณะกรรมการป้องกันและบรรเทาสาธารณภัยหมู่บ้าน/ชุมชน

**การแจ้งเตือนภัย**

๑. ตรวจสอบยืนยันความถูกต้องของข้อมูลการเกิดภัยจากกำนัน ผู้ใหญ่บ้าน ผู้นำชุมชน อาสาสมัครแจ้งเตือนภัย กองอำนวยการป้องกันและบรรเทาสาธารณภัยระดับเหนือขึ้นไป รวมทั้งหน่วยงานที่เกี่ยวข้องก่อนแจ้งเตือนภัยผ่านช่องทางการสื่อสารทุกชนิด

๒. ดำเนินการแจ้งเตือนการเกิดภัยไปยังชุมชนพื้นที่ที่ประสบภัยและพื้นที่ข้างเคียง โดยผ่านการสื่อสารจากเครื่องมืออุปกรณ์การเตือนภัยที่มีอยู่ของชุมชน เช่น วิทยุชุมชน หอกระจายข่าว หอเตือนภัย โทรโข่ง เป็นต้น

๓. ข้อมูลการแจ้งเตือนภัยนั้นต้องชัดเจน ทันเวลา ถูกต้อง และเข้าใจง่าย เป็นข้อมูลที่บอกถึงอันตรายที่กำลังเกิดขึ้นกับชีวิตและทรัพย์สินอันได้แก่ ลักษณะ ขนาด จุดที่เกิดภัย รัศมีความเสียหายตามพื้นที่การปกครอง ช่วงเวลา ระยะเวลา ภัยจะรุนแรงยิ่งขึ้นหรือไม่ และประชาชนต้องปฏิบัติอย่างไร หรือต้องมีการอพยพหรือไม่ รวมทั้งวิธีการแจ้งเหตุ หมายเลขโทรศัพท์ และการสื่อสารอื่นๆ โดยแจ้งเตือนภัยจนกว่าสถานการณ์ภัยจะสิ้นสุด

๔. เมื่อสถานการณ์เลวร้ายและจำเป็นต้องอพยพ ให้ดำเนินการออกคำสั่งเพื่ออพยพประชาชนไปยังที่ปลอดภัย

๕. ในกรณีเกิดไฟฟ้าดับ การสื่อสาร เครื่องมือ สัญญาณเตือนภัย ไม่สามารถใช้ได้ ให้ใช้สัญลักษณ์การเตือนภัยเช่น ธง นกหวีด หรือการเตือนภัยอื่นที่ได้มีการซักซ้อมความเข้าใจกับประชาชนไว้แล้ว

๖. จัดให้มีเจ้าหน้าที่รับผิดชอบในการให้ข้อมูลเท่าที่จำเป็นเกี่ยวกับการดำเนินการของศูนย์บัญชาการเหตุการณ์ แก่สื่อมวลชน และประชาชน รวมทั้งรับฟังข้อคิดเห็น ข้อมูล ข้อเรียกร้องของประชาชนที่ได้รับผลกระทบจากสถานการณ์ภัย หรือจากการปฏิบัติของเจ้าหน้าที่

ผู้รับผิดชอบ

- สำนักปลัด (ผู้รับผิดชอบหลัก)

- กองช่าง

- ตำรวจ

- กำนัน/ผู้ใหญ่บ้าน/ผู้นำชุมชน

- คณะกรรมการป้องกันและบรรเทาสาธารณภัยหมู่บ้าน/ชุมชน

**๕.๒ การปฏิบัติในภาวะฉุกเฉิน**

**๑**. **การจัดตั้งศูนย์อำนวยการเฉพาะกิจ** เมื่อเกิดภัยพิบัติหรือคาดว่าจะเกิดภัยพิบัติในพื้นที่รับผิดชอบของอปท. ให้กองอำนวยการป้องกันและบรรเทาสาธารณภัยท้องถิ่น จัดตั้งศูนย์อำนวยการเฉพาะกิจรับผิดชอบในการระดมทรัพยากรจากทุกภาคส่วน เพื่อการควบคุมและตอบโต้สถานการณ์จนกว่าภัยจะยุติลง และส่งมอบภารกิจให้กองอำนวยการป้องกันและบรรเทาสาธารณภัยท้องถิ่นดำเนินการต่อเมื่อภัยยุติลงแล้ว โดยใช้ที่ทำการ/สำนักงานขององค์การบริหารส่วนตำบลบางโตนด เป็นที่ตั้งศูนย์อำนวยการเฉพาะกิจ(หรือพิจารณาใช้พื้นที่อยู่ใกล้กับบริเวณจุดเกิดเหตุมากที่สุด โดยพื้นที่นั้นต้องเป็นพื้นที่ที่มีความปลอดภัย และสะดวกต่อการระดมทรัพยากร)

๒. **การจัดการพื้นที่ปฏิบัติงาน** ผู้อำนวยการท้องถิ่นต้องกำหนดให้มีพื้นที่ปฏิบัติการและสถานที่อำนวยความสะดวกในบริเวณใกล้พื้นที่เกิดเหตุ แต่อยู่นอกเขตพื้นที่อันตรายเพื่อใช้เป็นสถานที่ควบคุมดูแลสั่งการ ระดมทรัพยากร ทั้งกำลังคน หรือวัสดุ อุปกรณ์ เครื่องมือ เครื่องใช้ และทรัพยากรที่ใช้สนับสนุนการปฏิบัติงาน เช่น เสบียงอาหาร น้ำ รวมทั้งใช้ในการรักษาพยาบาลเบื้องต้นแก่ผู้บาดเจ็บ และส่งต่อผู้บาดเจ็บไปยังสถานพยาบาลโรงพยาบาลต่อไป

**๓. การตอบโต้สถานการณ์ฉุกเฉิน (Emergency Response)**

มีวัตถุประสงค์เพื่อควบคุมสถานการณ์ไม่ให้ลุกลามขยายตัว ประชาชน ทุกคนที่เกี่ยวข้องและเจ้าหน้าที่ผู้ปฏิบัติงานมีความปลอดภัย

**ช่วงระยะ 24 ชั่วโมง**

**การช่วยเหลือผู้ประสบภัย**

แนวทางปฏิบัติ

๑. สั่งใช้หน่วยกู้ชีพกู้ภัย เครื่องมือเครื่องจักรกล วัสดุอุปกรณ์ที่จำเป็นในการกู้ชีพกู้ภัยเข้าปฏิบัติการในพื้นที่ประสบภัย อพยพ ค้นหา ปฐมพยาบาลผู้ประสบภัย รวมทั้งขนย้ายสัตว์เลี้ยง ปศุสัตว์ไปยังที่ปลอดภัย ซึ่งเป็นพื้นที่รองรับการอพยพหรือเป็นศูนย์พักพิงชั่วคราว โดยมีการลงทะเบียนผู้อพยพ สัตว์เลี้ยง และปศุสัตว์ด้วย

๒. กรณีมีผู้บาดเจ็บให้นำผู้บาดเจ็บมาที่จุดรวบรวมผู้บาดเจ็บ เพื่อปฐมพยาบาล และนำผู้บาดเจ็บส่งต่อไปยังสถานพยาบาล โรงพยาบาลต่อไป

๓. สนับสนุนเครื่องอุปโภคบริโภคที่จำเป็นแก่การดำรงชีพ เช่น อาหารปรุงสำเร็จ น้ำดื่ม ให้แก่ประชาชนที่ประสบภัยให้เพียงพอและทั่วถึง

๔. กรณีพื้นที่ใดเป็นพื้นที่วิกฤติ จำเป็นต้องช่วยเหลือผู้ประสบภัยอย่างเร่งด่วน แต่ไม่สามารถเข้าออกพื้นที่ได้ ให้ประสานขอรับการสนับสนุนยานพาหนะจากกองอำนวยการป้องกันและบรรเทาสาธารณภัยระดับเหนือขึ้นไป

**การระงับเหตุ**

แนวทางปฏิบัติ

๑. สำรวจและกำหนดพื้นที่ปฏิบัติงาน ในพื้นที่ประสบภัย เพื่อให้มีพื้นที่สำหรับเจ้าหน้าที่ผู้ปฏิบัติงานและจัดเก็บวัสดุอุปกรณ์ เครื่องมือเครื่องจักรเพื่อง่ายต่อการควบคุมทรัพยากรสำหรับปฏิบัติงาน

๒. กำหนดกิจกรรม และงานที่ต้องดำเนินการ

๓. กำหนดผู้รับผิดชอบ และจำนวนเจ้าหน้าที่ที่สอดคล้องกับสถานการณ์

๔. กำหนดช่วงเวลาการปฏิบัติงาน

๕. ระดมทรัพยากร ทั้งกำลังคน หรือวัสดุอุปกรณ์ เครื่องมือ เครื่องจักร ที่มีความพร้อมมายัง จุดรวบรวมทรัพยากรเพื่อรอรับการมอบหมายภารกิจ

๖. สั่งใช้หน่วยกู้ชีพกู้ภัย เครื่องมือเครื่องจักรกล วัสดุอุปกรณ์ที่จำเป็นในการกู้ชีพกู้ภัยเข้าปฏิบัติการในพื้นที่ประสบภัย เพื่อควบคุมสถานการณ์ไม่ให้ลุกลามขยายตัวโดยดำรงการสื่อสารตลอดเวลา

๗. ตรวจสอบเส้นทางคมนาคม ที่รับผิดชอบ ที่เกิดการชำรุด เสียหายจากภัย พร้อมทั้งติดป้ายเตือนให้ประชาชนผู้ใช้เส้นทางได้ทราบและปิดกั้นช่องทางการจราจรและ จัดเจ้าหน้าที่ หรืออาสาสมัคร อำนวยความสะดวกการจราจรในจุดอันตราย

๘. จัดให้มีการรวบรวมข้อมูล การแลกเปลี่ยนข้อมูล เพื่อการตอบโต้สถานการณ์ บนพื้นฐานของข้อมูลที่รวดเร็ว ถูกต้อง แม่นยำ

ผู้รับผิดชอบ

**-** ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก)

**-** ฝ่ายรักษาความสงบเรียบร้อย

**-** ฝ่ายอำนวยการ

**-** ฝ่ายการเงิน

**-** คณะกรรมการป้องกันและบรรเทาสาธารณภัยหมู่บ้าน/ชุมชน

**-** กำนัน/ผู้ใหญ่บ้าน

**-** อาสาสมัครแพทย์ฉุกเฉิน

**-** อปพร./มิสเตอร์เตือนภัย OTOS/อาสาสมัครต่าง ๆ

**ช่วงระยะ 24 - 48 ชั่วโมง**

**การรักษาพยาบาล**

แนวทางปฏิบัติ

ขอรับการสนับสนุน แพทย์ บุคลากรทางการแพทย์และสาธารณสุข ยา และเวชภัณฑ์ จากสถานพยาบาล โรงพยาบาลและหน่วยงานที่เกี่ยวข้องช่วยปฏิบัติงานในพื้นที่ประสบภัยและส่งต่อผู้บาดเจ็บและผู้ป่วย

ผู้รับผิดชอบ

- ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก)

- อาสาสมัครแพทย์ฉุกเฉิน

- อสม., อาสาสมัครต่าง ๆ

- สถานพยาบาล โรงพยาบาล

**การรักษาความปลอดภัย และความสงบเรียบร้อย**

แนวทางปฏิบัติ

กำหนดมาตรการรักษาความปลอดภัย รักษาความสงบเรียบร้อย จัดระบบการจราจรภายในพื้นที่รองรับการอพยพ

ผู้รับผิดชอบ

- ฝ่ายรักษาความสงบเรียบร้อย (ผู้รับผิดชอบหลัก)

**การซ่อมแซมโครงสร้างพื้นฐาน**

แนวทางปฏิบัติ

กรณีที่โครงสร้างพื้นฐานได้รับความเสียหายให้ดำเนินการซ่อมแซม ให้พอใช้การได้ หรือจัดให้มีระบบโครงสร้างพื้นฐานสำรองเพื่อให้ชุดปฏิบัติการสามารถปฏิบัติงานในพื้นที่ได้

ผู้รับผิดชอบ

**-** ฝ่ายฟื้นฟูบูรณะ(ผู้รับผิดชอบหลัก)

**การสงเคราะห์ผู้ประสบภัย**

แนวทางปฏิบัติ

๑. สำรวจความต้องการของผู้ประสบภัยในเบื้องต้น และจัดทำรายการความต้องการของผู้ประสบภัย เพื่อกำหนดมาตรการช่วยเหลือในช่วงระหว่างเกิดภัย

๒. จัดตั้งศูนย์ข้อมูลผู้ประสบภัยเพื่อเป็นศูนย์กลางในการรวบรวมข้อมูลและประสานงานแก่ประชาชน ผู้ประสบภัย

ผู้รับผิดชอบ

**-** ฝ่ายฟื้นฟูบูรณะ (ผู้รับผิดชอบหลัก)

**-** ฝ่ายการเงิน

**การรายงานสถานการณ์**

แนวทางปฏิบัติ

จัดเตรียมเจ้าหน้าที่เพื่อรายงานสถานการณ์ให้กองอำนวยการป้องกันและบรรเทาสาธารณภัยอำเภอ และกองอำนวยการป้องกันและบรรเทาสาธารณภัยจังหวัดทราบ จนกระทั่ง สถานการณ์ภัยสิ้นสุด

ผู้รับผิดชอบ

**-** ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก)

**การประสานงานกับหน่วยงานต่างๆ**

แนวทางปฏิบัติ

กรณีต้องขอรับการสนับสนุนจากหน่วยงาน องค์กรภายนอกให้รายงานและประสานขอรับการสนับสนุนจากกองอำนวยการป้องกันและบรรเทาสาธารณภัยระดับเหนือขึ้นไป

ผู้รับผิดชอบ

**-** ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก)

**ช่วงระยะ 48 - 72 ชั่วโมง**

**การสงเคราะห์เบื้องต้น**

แนวทางปฏิบัติ

๑. จัดให้มีหน่วยสงเคราะห์ผู้ประสบภัยและหน่วยรักษาพยาบาล

๒. กรณีมีผู้เสียชีวิตจำนวนมาก ประสานกองอำนวยการป้องกันและบรรเทาสาธารณภัยอำเภอและ กองอำนวยการป้องกันและบรรเทาสาธารณภัยจังหวัดเพื่อดำเนินการในส่วนที่เกี่ยวข้อง ต่อไป

๓. ประสานการช่วยเหลือรับเรื่องราวร้องทุกข์ เตรียมการสำรวจความเสียหายเบื้องต้น ความต้องการเบื้องต้นเพื่อเป็นข้อมูลในการรายงานไปยังกองอำนวยการป้องกันและบรรเทาสาธารณภัยระดับเหนือขึ้นไป

ผู้รับผิดชอบ

- ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก)

- ฝ่ายการเงิน

- กำนันผู้ใหญ่บ้าน

- อปพร.

- OTO S / อสม. / อาสาสมัครต่าง ๆ

**ช่วงระยะ 72 ชั่วโมงขึ้นไป**

**การช่วยเหลือเยียวยาผู้ประสบภัยและการสนับสนุนการปฏิบัติของเจ้าหน้าที่**

แนวทางปฏิบัติ

๑. ดำเนินการเยียวยา สภาพจิตใจผู้ประสบภัย

๒. ดำเนินการผลัดเปลี่ยนกำลังเจ้าหน้าที่ผู้ปฏิบัติงาน

๓. ตรวจสอบความสมบูรณ์และซ่อมแซมเครื่องมือ เครื่องจักร อุปกรณ์ต่างๆให้พร้อมใช้ปฏิบัติงาน

๔. จัดหาสิ่งอำนวยความสะดวก และวัสดุอุปกรณ์ เชื้อเพลิง พลังงาน เสบียง น้ำ เพื่อสนับสนุนการปฏิบัติงานของเจ้าหน้าที่อย่างต่อเนื่อง

ผู้รับผิดชอบ

**-** ผู้อำนวยการท้องถิ่น/หัวหน้าฝ่ายป้องกันและปฏิบัติการ (ผู้รับผิดชอบหลัก)

**-** ฝ่ายอำนวยการฝ่ายการเงิน

**๔. การส่งต่อการบังคับบัญชา** การส่งต่อการการบังคับบัญชาเมื่อสถานการณ์รุนแรงเกินกว่าศักยภาพของท้องถิ่นจะรับสถานการณ์ได้

**แนวทางปฏิบัติ**

กรณีเกิดภัยซ้ำขึ้นอีกหรือ เกิดภัยที่เกิดตามมา (Secondary disaster) รวมถึงภัยที่มีความซับซ้อน *(*Complex Disasters*)*  และสถานการณ์ลุกลาม รุนแรง ขยายวงกว้างหรือ เกินกว่าศักยภาพของท้องถิ่นจะควบคุมสถานการณ์ได้ ให้รายงานต่อผู้อำนวยการอำเภอ เพื่อส่งมอบโอนอำนาจการบังคับบัญชาการสถานการณ์ต่อไป ซึ่งการโอนอำนาจการบังคับบัญชาแต่ละครั้ง ต้องมีการสรุปสถานการณ์ก่อนเสมอ โดยอาจกระทำเป็น ลายลักษณ์อักษร ด้วยวาจาหรือทั้งสองประการ

ผู้รับผิดชอบ

**-** ผู้อำนวยการท้องถิ่น

**๕. การยกเลิกสถานการณ์** ดำเนินการเมื่อสถานการณ์ภัยพิบัติคลี่คลายกลับสู่ภาวะปกติและได้ทำการตรวจสอบข้อมูลจากแหล่งข้อมูลทุกแหล่งจนแน่ใจแล้ว รวมทั้งหน่วยปฏิบัติได้ส่งมอบภารกิจให้แก่องค์กรปกครองส่วนท้องถิ่นแล้ว จึงดำเนินการประกาศยกเลิกสถานการณ์ และประเมินความเสียหายพื้นที่ประสบภัย ตรวจสอบความพร้อมของเส้นทาง ยานพาหนะที่ใช้ในการอพยพกลับ ที่พักอาศัย และผู้ประสบภัย แล้วดำเนินการอพยพประชาชนกลับ

**โครงสร้างศูนย์อำนวยการเฉพาะกิจ ประกอบด้วย 7 ฝ่าย 1 คณะที่ปรึกษา ดังนี้**

**ศูนย์อำนวยการเฉพาะกิจ**

**องค์การบริหารส่วนตำบลบางโตนด**

**ส่วนสนับสนุน**

- องค์การบริหารส่วนตำบลท่าชุมพล

- เทศบาลตำบลเจ็ดเสมียน

- รพ.สต.บางโตนด , รพ.สต.บ้านน้ำตก

- รพ.เจ็ดเสมียน , รพ.โพธาราม

- หน่วยกู้ภัยสว่างราชบุรี

- อำเภอโพธาราม

- จังหวัดราชบุรี

**คณะที่ปรึกษา**

- ผู้อำนวยการโรงเรียนวัดสมถะ

- ผู้อำนวยการโรงเรียนวัดศรีประชุมชน

**ฝ่ายอำนวยการ**

นายกองค์การบริหารส่วนตำบลบางโตนด

**ฝ่ายแจ้งเตือนภัย**

ปลัดองค์การบริหารส่วนตำบลบางโตนด

**ฝ่ายป้องกันและปฏิบัติการ / สื่อสารผู้ช่วย**เจ้าหน้าที่ป้องกันและบรรเทาสาธารณภัย

**ฝ่ายประชาสัมพันธ์**

ธุรการ

**ฝ่ายการเงิน**

กองคลัง

**ฝ่ายฟื้นฟูบูรณะ**

กองช่าง

**ฝ่ายรักษาความสงบเรียบร้อย**

เจ้าหน้าที่ป้องกันและบรรเทาสาธารณภัย

๒๕

**หมายเหตุ :** จำนวนและชื่อของฝ่ายต่างๆ สามารถปรับเปลี่ยนได้ตามความเหมาะสม เพื่อการกำหนดหน้าที่ความรับผิดชอบของเจ้าหน้าที่ให้ครอบคลุมภารกิจตามแผนปฏิบัติการ